Tsy mbola nahita tahaka ity aho hatramin’izay nahapotsahan’ny voamasoko! Hoy izy, niolomay indray nanampy an’i nivo sady mitomany no mamelombelona an’i noro toa mila ho safotra indray koa. 42- alarobia 05 novambra 1969; iv lah 4052 kopakopahy izy anaka, hoy izy, nila tsy hahita izay hatao. Iresaho moramora izy fa izaho tsy mahavantana azy. Nisento nisesisesy noro, dia nihiratra, nefa ny ranomasony foana no nigororoana fa aiza ihany ity nalehan’ilehiny? Hoy razafy niteny irery. Tokoa raha tsy hitombo isa indray ny maty! Tonga dia voavaly anefa ny fanontaniany fa injay nisy nigadona tany an-tokotany. Tsy tratra razafy nankeny am-baravarana andray dokotera! Hoy izy. Aza ela ianao! Aty an’efitra no misy ny tsy hitany izay ho lazaina fa notarihiny fotsiny dokotera rajoelina ho ao amin’ny efitra misy an-drakoto sy ravao. Ary dia nijoro teo am-baravarana izy, niomana ny hisakana an’i noro sy nivo raha mitady hiditra ao. Tsy ela dia tonga koa ny mpitandrina sy leva ialahy lehiroa dia ela! Hoy izy tamin’i leva tsy azy ny fahadisoana, hoy ny mpitandrina, fa izaho no tsy afa-nandeha avy hatrany. Mbola nanontanitany azy aho fa tsy dia nazava tamiko ny antony niantsoany ahy ny amin’ingahy rakoto. Ary ny amin-dramatoa vadiny koa. Kanefa aoka loha angaha, hoy razafy nanopy maso tamin’izy mirahavavy. Ity koa misy taratasy ho anao. Vao saika hamoha ilay valopy ny mpitandrina dia nivoaka avy ao an’efitra dokotera tsy misy azo atao intsony, hoy izy, nibitsika azy roa lahy izy mivady ve? Hoy razafy. Nihatoka fotsiny dokotera loza izany, tokoa marina! Hoy razafy niantso mafy fa tsy nahatsindry. Toa nanaitra an’i nivo sy noro kosa izany ka indray nanontany izy mirahavavy nanao hoe fa misy inona? Ary nankaiza dada sy neny? Nanantona azy ny mpitandrina dia nanafosafo ny volon’izy mirahavavy ao ihany dada sy neny, hoy izy, saingy mbola reraka dia reraka ka ataon’ny dokotera fa tsy mety ny mbola hankanesanareo ao an! An! Hijery azy aho! Hoy noro zaza hendry ianareo anaka ary mora toroina, hoy ny mpitandrina. Izao no izy, izahay mbamin-dry dokotera dia ho eto hikarakara azy mivady ray aman-dreninareo fa ianareo mirahavavy kosa mandehana mankeny an-trano eny aminay aloha! Zazalahy ity no hiaraka aminareo aoka ary mba hanao veloma azy izahay. 43- alakamisy 06 novambra 1969; iv lah 4053 mandehana aloha, anaka, fa mbola hahita azy ihany ianareo, hoy razafy ary jereo ity zandrinao fa mbola tsy salama koa, hoy ny mpitandrina, koa ndeha mankeny aminay aloha ianareo telo mianadahy fa rehefa milamindamina ny eto dia miverina ihany ianareo. Mandehana izany zanako izany. Resin-kenatra noro sy nivo ka dia lasa nanaraka an’i leva. Vao dify kosa izy telo mianadahy dia nibanjina an’i dokotera i razafy dia tena tsy misy azo atao intsony mihitsy ve tompoko? Sao dia mbola azo entina eny amin’ny hopitaly? -tsy misy hevitra intsony, hoy dokotera. Tratra aoriana loatra aho fa ahoana sy ahoana ange no nahatonga izao? Hoy ny mpitandrina nitodika an-drazafy izaho koa tsy mahalala mazava, hoy razafy, fa izay hitako ihany no ho tantaraiko anareo. Sendra nandalo izahay mianaka no nahare an’ikalakely niantso vonjy. Tsy nisalasala izahay niditra. Efa niampatra teto rangahy dia nobatainay, ary ikalakely zanany natao tetsy ambony seza fa safotra koa. Dia izaho nampaniraka niantso anareo iny. Fa raha mbola tsy tonga ianareo dia tonga ramatoa vadiny sy ilay zanany vavy iray. Nosakanako ihany izy tsy hiditra nefa nisisika mafy ka tsy voatanako. Ary dia niankarapoka teo koa raha ny amin-dralehilahy dia inoiko fa namono tena izy, hoy dokotera rajoelina. Izay poizina nosotroiny no mbola tsy azoko fantarina, ary ny antony namonoany tena koa no tsy fantatro. Ny amin- dramatoa kosa dia fahatapahan’ny lalan-drà noho ny fahatairana mafy sy tampoka no nahafaty azy. Tratra aoriana loatra isika. Ary atao ahoana ireto zanany? Na dokotera rajoelina nametraka ny fanontaniana anefa na ingahy mpitandrina sy ingahy razafy nihaino dia samy tsy nahita valiny fa nifampijery fotsiny.